RESOLUCIÓN do 27 de maio de 2025 pola que se resolven as solicitudes para a concesión das subvencións previstas na Orde do 17 de decembro de 2024 pola que se establecen as bases reguladoras da concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento especializado de Galicia, para o desenvolvemento de actividades deportivas, e se convocan para o ano 2025 (código de procedemento PR945C).
Consellería de Presidencia, Xustiza e Deportes — III. Outras disposicións — 12/06/2025

No Diario Oficial de Galicia núm. 250, do 30 de decembro de 2024, publicouse a Orde do 17 de decembro de 2024 pola que se establecen as bases reguladoras da concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento especializado de Galicia para o desenvolvemento de actividades deportivas, e se convocan para o ano 2025 (código de procedemento PR945C).
A concesión destas subvencións será atendida con cargo á aplicación orzamentaria 05.02.441A.481.0 do exercicio orzamentario do ano 2025, ata un importe máximo de 2.000.000,00 €, para as seguintes liñas de actuación:
O 25 de marzo de 2025 publícase na páxina web da Secretaría Xeral para o Deporte deporte.xunta.gal, a listaxe cos datos deportivos obxecto de valoración da liña de actuación I, e que foron certificados polas respectivas federacións deportivas, dando un prazo de dez (10) días para os efectos de que, por parte dos/das interesados/as, se puidesen presentar alegacións a estes.
O 1 de abril de 2025 publícase a Resolución do 19 de marzo de 2025, da Subdirección Xeral de Plans e Programas, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 17 de decembro de 2024, establecendo un prazo de dez (10) días para formular reclamacións, emendar erros e achegar os documentos que os interesados entendesen oportunos.
Unha vez pechado o prazo de reclamacións e emenda da documentación das solicitudes, así como o prazo de alegacións aos datos deportivos e, modificadas, de ser o caso, as certificacións emitidas en primeira instancia polas respectivas federacións, o órgano instrutor remite as certificacións definitivas xunto á documentación que cumpre as exixencias contidas na convocatoria e bases reguladoras das subvencións, á comisión encargada da súa valoración.
Acreditadas as actuacións levadas a cabo pola Comisión de Valoración a que se refire o artigo 7 das bases, e a proposta formulada por esta, tendo en conta o disposto no artigo 33 do decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas e comprobando a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo con data do 5 de maio de 2025, e vista a proposta formulada pola citada comisión, en virtude das atribucións que me foron conferidas,
Primeiro. Outorgar as subvencións que se recollen no anexo I, ordenadas alfabeticamente.
Segundo. Denegar o outorgamento das solicitudes de subvención ás entidades que se recollen no anexo II, ordenadas alfabeticamente, por non acadar a puntuación mínima para resultar beneficiarias.
Terceiro. Declarar inadmitidas ou desistidas da súa petición as solicitudes recollidas no anexo III, ordenadas alfabeticamente, con indicación do motivo da inadmisión ou desistencia.
Cuarto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Quinto. As entidades beneficiarias da liña I dispoñen dun mes de prazo, contado desde o día seguinte ao da publicación desta resolución no Diario Oficial de Galicia, para presentar a solicitude e a documentación xustificativa indicada no artigo 15 das bases reguladoras destas subvencións; no caso da liña II, este prazo de presentación esténdese ata o 30 de novembro de 2025.
Sexto. Esta resolución esgota a vía administrativa e contra ela pode interpoñerse un recurso potestativo de reposición ante a persoa titular da Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no Diario Oficial de Galicia, ou ben, directamente, un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 27 de maio de 2025
a) Liña I: desenvolvemento de actividades deportivas.
Nota: nalgúns casos, na columna da puntuación, NC = entidade de nova creación (inscrita no Rexistro de Entidades Deportivas de Galicia nos últimos 12 meses anteriores á data de publicación no DOG da convocatoria destas subvencións), para as cales non se establece unha puntuación mínima.
b) Liña II: núcleos de adestramento deportivo especializado (NADE).
a) Liña I: desenvolvemento de actividades deportivas.
a) Liña I: desenvolvemento de actividades deportivas.
En motivo:
– AEAT (A): non está ao día de obrigas tributarias por incumprimento de presentación de declaracións ou autoliquidacións.
– AEAT (B): non está ao día no pagamento de débedas tributarias en período executivo.
– AEAT (C): non está ao día das obrigas tributarias por incumprimento de presentación de declaracións ou autoliquidacións e constancia de débedas tributarias en período executivo.
– TXSS: Non está ao día no cumprimento das obrigas de pagamento da Seguridade Social.
b) Liña II: núcleos de adestramento deportivo especializado (NADE).